DILONGYESHA 26
Mushindo kinyi watudi bakumbeene kukwasha mu kulumbuula kwa Nshibo ya Bufumu?
Nshibo yooso ya Bufumu ya Batemwe ba Yehowa ngitwale eshina diselele dy’Efile Mukulu. Byabya, atumonaa shi kukwasha bwashi nshibo ikale itokye, ibuwa, ilumbulukye nkinemo kikata kyatudi nakyo na nkintu kimune ki na muulo mu lulangwilo lwetu lwiselele. Bantu booso mbalombeene kukita uno mudimo.
Kunyima kwa bisangilo, kwasha mu kukomba kwa mu Nshibo ya Bufumu. Kunyima kwa bisangilo byooso, bakwetu balume na bakashi abepaana na muloo ooso bwa kukomba na kulonga bintu bya mu Nshibo ya Bufumu bwashi ishale bibuwa. Musango umune ku lubingo, abasuulaa Nshibo ya Bufumu kalolo. Mukulu umune sunga mufubi a mifubo mukumbeene kukunkusha wawa mufubo, misusa ibungi abalondaa liste mufunde myanda ayitungu kukita. Muyiile bintu byabadi nabyo lukalo, kwi bantu abakwashaa mu, kukomba, kukolopa, kukumuna lufufi, kulonga bibasa, kusuula na kwela bwanga mu nkumba sunga mu kyolonyi, kusuula madidishi na mmweno, kukaasha butshafu bwi mu kintu kya kwelanga butshafu, sunga kukomba paasha mu lupango. Kadi, mususa umune ku kipwa, abasangulaa efuku dimune dya kusuula Nshibo ya Bufumu ngofu. Patufubu pamune na baana betu, atwibalongyesha shi bekale abanemeka mbalo yetu ya kulangwila.—Mulungudi 5:1.
Kumina kwipana su kwi lukalo lwa kulumbuula bintu kampanda. Ku kipwa kyooso, abendaa na kutala Nshibo ya Bufumu munda mwayo na paasha. Kutaluula wawa mushindo akwitukwasha bwa kutungunuka na kufuba bwa kulama nshibo bwashi ikale ilumbuule kalolo, na akwitukwasha bwa kupela kulwisha makuta bisumanga. (2 Myanda 24:13; 34:10) Nshibo ya Bufumu ilumbuule na ilamibwe kalolo nyi mbalo ibuwa yatudi balombeene kulangwila Efile Mukulu. Patukwasha mu uno mudimo, atulesha shi twi bafule Yehowa na mbalo yetu ya lulangwilo. (Misambo 122:1) Bino abikwasha bwashi bantu abeyimono baate lulangwilo lwetu na muulo.—2 Beena-Kodinto 6:3.
Bwakinyi tatwi balombeene kulenguula mbalo yetu ya lulangwilo?
Mpango kinyi yabadi baate bwa kulumbuula Nshibo ya Bufumu?
BWA KUUKA INGI MYANDA
BISANGILO/LULANGWILO
Bisangilo bya Batemwe ba Yehowa abikitshikaa naminyi?
Tala mushindo watulangwilaa.
lua_Latn bem_Latn bem_Latn bem_Latn bem_Latn lua_Latn bem_Latn bem_Latn lua_Latn lua_Latn cjk_Latn